 नमीं दिल्ली ते जम्मू-कश्मीर दिएं लचीलिएं सरकारें पासेआ कीते गेदे वादें दा जिस चाल्ली कन्नै उल्लंघन हुंदा रेहा ऐ उस्सै चाल्ली प्रधानमंत्री पासेआ रिआसती च मानवाधिकरें दे हनन गी बर्दाश्त नेईं कीत्ते जाने दिआं रहिआं-स्टाईयां गल्लां बी वे-मतलब साबत होईआं न।  ऐसे अपराधें गी खत्म करने ते कसूरवारें गी सजा देने दी बजाए सरबंधत विभाग हर मुमकन कोशश करा च पाई दित्ता जा तां जे इस चाल्ली दे अपराधें गी करने आहले अपराधिएं गी खुश कीता जाई सकै।  इक बक्खी कश्मीर च भारतीय सुरक्षाबलें ते रिआसती पुलस पासेआ बे-कसूर लोकें दिएं हत्तेआएं गी नेईं रोके जाने दी बजाह कन्नै उंदे च बादधा होआ करदा ऐ उत्थें गै दूई बक्खी नमीं दिल्ली पासेआ इस मामले च नर्म रवैया अपनाऽ करदी ऐ।  फौजी दस्ते अपने कम्में उप्पर कुसै चाल्ली दा कोई पछतावा कीते बिना कम्म करा करदे न ते जिंदे कश खत्म करने लेई तेआर नेईं हैन जदके प्रधानमंत्री पासेआ गठित कीते गेदे कार्यकारी गुटें पासेआ इस बारे च साफ तौर उप्पर होई दिएं मसूम लोकें दिए हत्याएं दिएं सुर्खिएं दी स्थाई अजे सुकक्की बी नेईं ऐ ते इक होर नागरिक दी हत्तेआ दी खबर आहनी पुज्जी ऐ।  औने आहलिएं सूचनाएं मताबक चौं ञ्याणें दे ब्ब गुलाम मोहियुद्दीन गी बुधवारें सञां केंद्रीय रिजर्व पुलस बल दे कर्मचारिएं जिला पुलवामा दे पखेरपुरा लाहके दे खईगाम ग्रां च मारी मकाया।  सुचना मताबक नोहाड़े घरै दे लाग्गै स्थित सीआरपीएफ दे जोआनें नोहाड़े घर छापा मारिऐ गोलिएं दी बरखा करी टकाई जेहदे मुजब नोहाड़ी मौत तोई गेई।  हालांके मकामी लोकें पासेआ सिड़कें उप्पर उतरी ऐ इस हत्तेआ दा वरोध करदे होई मामले दी जांच दी मंग कीत्ती गेई ब सीआरपीएफ दे अधिकारिएं अपना ऊऐ पराना दावा कीता जे मरोने आहला मुठभेड़ च मारेआ गेआ ऐ।  ववादित रिआसती च पिछले दौं दहाकें थमां फर्जी मुठभेड़ा इक आम गल्ल बनदी जा करदी ऐ। 